เดชดำรงค์ ได้ เป็นเอก ช่วยติวเชิงหวังสยบ อิมราน 
ครูรงค์ เดชดำรงค์ ส.อำนวยศิริโชค นักสู้ไทยรุ่นเก๋าวัย 41 ปี เตรียมความพร้อมอีกครั้งกับความท้าทายในบ้านหลังที่สอง ดวลกับคู่แข่งสูงยาว The Spider มูฮัมหมัด อิมราน จากปากีสถาน งานนี้ได้ เป็นเอก ศิษย์หนุ่มน้อย อดีตนักมวยไทยชื่อดังติวเข้มให้,วันที่ 13 พ.ย.62 ไอ้ตาหวาน เดชดำรงค์ ส.อำนวยศิริโชค นักสู้เมืองตรังผู้ทุ่มเทชีวิตจิตใจให้กับการต่อสู้มากว่า 30 ปี ผ่านสังเวียนชิงเดือดมาแล้วกว่า 300 ครั้ง ช่วงพีคของชีวิตเคยเป็นแชมป์มวยไทย 2 รุ่นของสนามมวยเวทีลุมพินี ก่อนจะหันมาเอาดีในกีฬาศิลปะการต่อสู้แบบผสมผสาน (MMA) ,และสามารถคว้าแชมป์โลก ONE รุ่นสตร์อวเวต มาครองได้อย่างภาคภูมิ,แม้ปัจจุบันในวัย 41 ปี เพื่อนรุ่นเดียวกันส่วนใหญ่วางมือจากเวทีต่อสู้กันไปนานแล้ว แต่สำหรับ ครูรงค์ เป้าหมายมีไว้พุ่งชน ตราบใดที่ยังมีไฟ ก็จะไม่ลดละความพยายาม ความท้าทายที่ยิ่งใหญ่คือการเดินหน้าล่าความฝันในการกลับมาเป็นแชมป์โลกอีกครั้ง,สำหรับทีเด็ดในไฟต์นี้ ครูรงค์ ได้ เป็นเอก ศิษย์หนุ่มน้อย ครูมวยรุ่นน้อง อดีตนักมวยไทยชื่อดัง ที่ผันตัวไปเป็นเทรนเนอร์อยู่ยิมเดียวกันที่ อีโวลฟ์ สิงคโปร์ ซึ่งมีรูปร่างสูงยาวคล้ายกับคู่ต่อกรที่จะต้องเจอในไฟต์ต่อไปอย่าง The Spider มูฮัมมัด อิมราน มาช่วยติวเชิงให้,ไฟต์นี้ผมเน้นการบุกในท่ายืนและการป้องกันตัวในท่านอน เพราะผมมองว่าแม้ มูฮัมมัด อิมราน จะมีรูปร่างสูงยาวถึง 177 เซนติเมตร แต่ถ้ายืนสู้กัน ยังไงมวยไทยผมก็เหนือกว่า ส่วนท่านอนของเขาเบสิกดีมากๆ ไม่อย่างนั้นคงไม่ได้ฉายา ไอ้แมงมุม (The Spider) หรอกครับ,เราเน้นโจมตีจุดอ่อนของเขา ซึ่งในท่ายืนผมติวกับ ครูเอก เป็นเอก ศิษย์หนุ่มน้อย อดีตยอดมวยปี 2554 ซึ่งมีรูปร่างสูงพอๆ กับ อิมราน ได้เทคนิคอะไรมามากพอสมควร เตรียมเอาไว้ฉายบนเวที ส่วนท่านอนผมก็ไม่ประมาทได้เสริมวิชามาจาก เทลโกะ ชินซาโตะ ครูที่สอนบราซิลเลียนยิวยิตสูที่ยิมเดียวกัน มั่นใจงานนี้เอาอยู่ และต้องเก็บชัยชนะให้ได้ครับ,สำหรับ อิมราน อายุ 27 ปี ผ่านการฝึกฝนศิลปะการต่อสู้มาตั้งแต่อายุ 10 ขวบ มีพื้นฐานคาราเต้สายเคียวคุชินและโชโตกัน ก่อนจะหันมาเสริมเทคนิคการปล้ำจับล็อก จนคว้าแชมป์ศิลปะการต่อสู้แบบผสมผสานระดับประเทศ 3 สมัย และแชมป์ PFC แต่ดูเหมือนว่าจะไม่ค่อยถูกโฉลกกับสังเวียน วัน แชมเปียนชิพ สักเท่าไหร่ เพราะพ่ายสองไฟต์ติดต่อกันนับตั้งแต่ครั้งเปิดตัว ซึ่งเจ้าตัวก็ต้องการคว้าชัยชนะในครั้งนี้อย่างมาก โดยหวังจะกู้ศรัทธากลับคืนมาให้ได้,ทั้งคู่จะดวลเดือดกันในรุ่นสตรว์เวต น้ำหนัก 56.7 กิโลกรัม ในศึก ONE: EDGE OF GREATNESS ซึ่งจะมีขึ้นวันศุกร์ที่ 22 พฤศจิกายนนี้ ที่สิงคโปร์ อินดอร์ สเตเดียม ยิงสดให้แฟนชาวไทยรับชมผ่านทางแอปพลิเคชัน ,ONE Super App, เวลา 17.30 น. และไทยรัฐทีวีช่อง 32 เวลา 21.30 น.,นอกจาก ครูรงค์ แล้วศึกนี้ยังมีอีก 3 นักชกไทยร่วมแข่งขัน ,ได้แก่ น้องโอ๋ ไก่ย่างห้าดาว จะขึ้นป้องกันแชมป์โลก ONE มวยไทย, รุ่นแบนตัมเวตกับ เสมาเพชร แฟร์เท็กซ์ ส่วน เพชรมรกต เพชรยินดีอะคาเดมี จะพบกับ ชาร์ลี ปีเตอร์ส
ครูรงค์ เดชดำรงค์ ส.อำนวยศิริโชค นักสู้ไทยรุ่นเก๋าวัย 41 ปี เตรียมความพร้อมอีกครั้งกับความท้าทายในบ้านหลังที่สอง ดวลกับคู่แข่งสูงยาว The Spider มูฮัมมัด อิมราน จากปากีสถาน 
เดชดำรงค์ ส.อำนวยศิริโชค,ครูรงค์,มวยไทย,วัน แชมเปียนชิพ,มูฮัมหมัด อิมราน,เป็นเอก ศิษย์หนุ่มน้อย